Kambing liar

Kambing liar (Capra aegagrus) ialah spesies kambing yang laris dengan taburan yang membentang dari Eropah dan Asia Kecil hingga Asia Tengah dan Timur Tengah. Ia merupakan leluhur kepada kambing bela jinak.

Struktur sosial
Kambing di alam liar hidup secara berkawanan sebanyak 500 ekor; yang jantan hidup seekor-seekor. Kambing liar betina melalui haid yang bergelar estrus apabila sedia untuk membiak. Kambing jantan dan betina sama-sama mengalami suatu ketika dalam kitaran pembiakan iaitu masuk mengawan, di mana kambing jantan tua mengusir kambing jantan muda dari kawanan keibuan.

Tempoh kebuntingan purata adalah 170 hari. Kambing betina biasanya melahirkan seekor anak. Anak boleh mengikut langkah ibu sejurus selepas lahir. Anak kambing bercerai susu selepas 6 bulan. Kambing betina mencapai kematangan seksual pada umur 1½–2½ tahun, sementara yang jantan pula pada 3½–4 tahun. Jangka hayat kambing adalah dari 12 ke 22 tahun.

Taksonomi
Capra aegagrus ialah nama saintifik pertama yang dicadangkan oleh Johann Christian Polycarp Erxleben pada 1777 untuk populasi kambing liar di Pergunungan Kaukasus dan Taurus. Capra blythi (dicadangkan oleh Allan Octavian Hume pada 1874) telah diberikan pada tanduk kambing liar yang ditemukan dari Sindh.

Subspesies kambing liar berikut dianggap sebagai takson sah:
Kambing gurun bezoar, C. a. aegagrus
Kambing gurun Sindh, C. a. blythi
Kambing gurun Chiltan, C. a. chialtanensis
Kambing liar Turkmen, C. a. turcmenica

Kambing Kreta (sebelumnya C. a. pictus), atau kri-kri, pernah dianggap sebagai subspesies bagi kambing liar, tetapi sekarang telah diakui sebagai leluhur liar kambing bela jinak (Capra hircus), yang turut dikenali sebagai Capra hircus cretica.

Taburan dan habitat
alt=Wild Goat Herd, Behbahan|thumb|Kawanan kambing liar di Behbahan
Di Turki, kambing liar ditemukan di Kawasan Aegea, Mediterranean, Laut Hitam, Anatolia Tenggara dan Anatolia Timur mencapai  di Pergunungan Taurus dan Anti-Taurus.

Di Kaukasus, ia mendiami hutan gunung di lembangan sungai Andi Koysu dan cawangnya di Dagestan, Chechnya dan Georgia mencapai .

Di Armenia, kambing liar dicatatkan di Pergunungan Zangezur, di Rizab Negeri Khosrov, dan tanah tinggi Wilayah Syunik sepanjang tinjauan lapangan dari 2006 hingga 2007. Di Azerbaijan, kambing liar ditemukan di Taman Negara Ordubad, kawasan gunung Daralayaz dan Murovdag di Republik Autonomi Nakhichevan. Di Kawasan Perlindungan Haftad Gholleh di Iran, kawanan kambing liar hidup pertama sekali di kawasan yang menghadap ke barat dengan substrat berbatu, sumber air dan cerun curam yang berada jauh dari jalanan. Di Turkmenistan, populasi kambing liar mendiami banjaran gunung Uly Balkan dan Kopet Dag. Di Pakistan, kawanan kambing liar ditemukan di Taman Negara Kirthar.

Lihat juga
Kambing gurun
Chamois

Rujukan

Pautan luar
Red List entry

Category:Kambing
Category:Capra
Category:Mamalia di Eropah
Category:Mamalia di Asia
Category:Megafauna di Eurasia